СДРУЖЕНИЕ “ЕВРОПА И НИЕ”

гр. Поморие 8201, ул. Добри Чинтулов № 26,

тел. 059632819, 0888477998, факс 059632819 e-mail: europeandwe@yahoo.com 

ПРЕС-СЪОБЩЕНИЕ

Сдружение „Европа и Ние” гр. Поморие има удоволствието да Ви уведоми, че проектът “Подобряване на екологичното състояние на водите на Черно море пред бреговете на град Поморие”, финансиран по програмата за възстановяване на Черноморската екосистема към Глобалния екологичен фонд на ПРООН приключва на 31.05.2007 г. Заключителното събитие по проекта е проведената на 16.05.2007 г. в СОУ “Иван Вазов” гр. Поморие Кръгла маса на тема “За чиста околна среда”.

Проектът засегна проблеми, свързани с разпространението на информация, улесняване на достъпа до екологична информация и участието на обществеността в процеса на взимане на решения. Усилията на Сдружение “Европа и Ние” бяха насочени към повишаване на  екологичното образование на най-младото поколение и привличане вниманието на учениците върху сериозни проблеми, като опазване на околната среда и водите на Черно море.

Успешното реализиране на проекта стана възможно благодарение на активното участие на учениците и учителите от СОУ “Иван Вазов, гр. Поморие. Подкрепата и съдействието на Народно читалище “Светлина”, гр. Поморие допринесе за изпълнение на заложените в проекта дейности и постигане на положителен ефект от получените резултати. Участието на Община Поморие в популяризирането на проекта съдейства за широката информираност на голяма част от обществеността и популяризиране на самия проект. 

Сериозна подкрепа получихме от представителите на местните и регионални медии, чието съдействие доведе до популяризиране на дейностите и отразяването в пресата и електронните медии на събитията, проведени по време на проекта. 
Активната подкрепа и участието на всички заинтересовани страни допринесоха за постигането на предвидените цели и очаквани резултати и устойчивостта им в бъдеще.

Сдружение “Европа и Ние” изразява надеждата си, че изграденото партньорство на местно ниво ще продължи успешно да функционира и в бъдеще, като работи активно в полза на местната общност.
С уважение,

Адриян Великов

Ръководител проект

